open-index/open-wikipedia-markdown huggingface dataset:
சரவணா ஸ்டோர்ஸ்

**சரவணா ஸ்டோர்ஸ்** (*Saravana Stores*) என்பது 1970 ஆம் ஆண்டில் ஒற்றைக் கடையாக தொடங்கப்பட்டு பின்னர் சில்லறை விற்பனைக் கடைகளின் சங்கிலித்தொடராக பல கிளைக் கடைகளாக விரிந்த ஒரு நிறுவனம் ஆகும். இது இந்தியாவின் மிகப்பெரிய குடும்பத்திற்கு சொந்தமான சில்லறை வணிக சங்கிலித் தொடர் கடைகளாகும். பிக்பசாரின் கிஷோர் பியானி கருத்துப்படி, இது இந்தியாவின்  ஒரு வட்டாரத்தில் முதல் இடத்தில் உள்ள  சில்லறை விற்பனை நிலையமாகும்.

சரவணா ஸ்டோர்ஸ் 1970 செப்டம்பர் 4 அன்று சென்னை, தி நகரில் ஒரு பாத்திரக் கடையாக மட்டும் துவக்கப்பட்டது. இது சிறிதுசிறிதாக வளர்ந்து வீட்டுக்கு தேவையான அனைத்து பொருட்களையும் விற்கும் அங்காடியாக 1998 இல் உருவானது.

## இருப்பிடங்கள்
சரணா ஸ்டோர்ஸ் நிறுவனமானது சென்னையில் தியாகராய நகர், புரசைவாக்கம், குரோம்பேட்டை, போரூர், பாடி, சோழிங்கநல்லூர் மற்றும் உஸ்மான் சாலையில் என ஏழு கடைகளை இயக்குகிறது. இந்நிறுவனமானது மதுரை, திருநெல்வேலி மற்றும் கோவையில் மிகப்பெரிய கடைகளைக் கொண்டுள்ளது.  வேகமாக வளர்ந்து வரும் இந்த நிறுவனமானது மும்பை, தில்லி மற்றும் பெங்களூரில் கடைகளை திறக்க திட்டமிட்டுள்ளது. இந்நிறுவனம் திருநெல்வேலி மற்றும் மதுரை ஆகிய இடங்களில் சரவணா செல்வரத்தினம் கடைகளையும் நடத்தி வருகிறது.

## வருவாய்
2008 ஆம் ஆண்டில், இந்த நிறுவனத்தின் ஆண்டு வருவாய் சுமார் 6.50  &nbsp; பில்லியன் ரூபாய் (200 மில்லியன் அமெரிக்க டாலர்கள்) என அறிவித்தது.

## 100% பால் அடிப்படையிலான ஐஸ்கிரீம்
2004 ஆம் ஆண்டில், சரவாணா ஸ்டோர்ஸ் குழுமம் *ஜமாய்* என்ற புதிய ஐஸ்கிரீம் பிராண்டை அறிமுகப்படுத்தியது. இது சென்னையில் தயாரிக்கப்பட்ட 100% பால் சார்ந்த ஐஸ்கிரீம் பிராண்டாகும், இது தமிழ்நாடு முழுவதும் விற்கப்படுகிறது. இது ஒரு நாளைக்கு 10000 லிட்டர் ஐஸ்கிரீம் உற்பத்தியைக் கொண்டுள்ளது. இது ஒரு நாளைக்கு சுமார் 30000 லிட்டர் என விரிவடையும் என்று எதிர்பார்க்கப்படுகிறது. 
thumb|சூப்பர் சரவணா ஸ்டோர் தானியங்கி மகிழுந்து தரிப்பிடம்

## தீவிபத்து
2008 செப்டம்பர் 2,  அன்று, சரவணா ஸ்டோர்ஸ் கடை கட்டிடத்திற்குள் ஏற்பட்ட தீ விபத்தில் இரண்டு ஊழியர்கள் இறந்தது மட்டுமல்லாது, பல கோடி ரூபாய் மதிப்புக்கு சேதங்கள் ஏற்பட்டன. இதற்கு காரணமாக அங்கீகரிக்கப்படாத கட்டுமானம் மற்றும் பாதுகாப்பு நடவடிக்கைகளை புறக்கணித்ததே காரணம் என்று நம்பப்படுகிறது. 
ஆனால் உரிமையாளரின் வரவுக்கு மிறிய சொத்து உரிமை கணக்கெடுப்பில் இழப்பு என்று காரணம் காட்டுவதற்காக தன்னிச்சையாக இந்த கடை தீவிபத்து ஏற்படவில்லை என்றும் கூறப்படுகிறது.

## குறிப்புகள்

## வெளி இணைப்புகள்
* ஸ்டோர்ஸ் வலைத்தளம் 
* சில்லறை: கடையில் என்ன இருக்கிறது? இந்தியா டுடே கட்டுரை 
* SARAVANA STORES சரவணா ஸ்டோர்சின் முகநூல் பக்கம்

பகுப்பு:சென்னையை மையமாகக் கொண்ட நிறுவனங்கள்
பகுப்பு:தமிழ்நாட்டில் நெசவுத் தொழில்
பாட்டாளி மகன்

**பாட்டாளி மகன்** (**Paattali Magan**) என்பது  1990 ஆம் ஆண்டு பிப்ரவரி மாதம் 16 ஆம் தேதியன்று வெளிவந்த தமிழ்த் திரைப்படமாகும். செந்தில்நாதன் தயாரித்து இயக்கிய  இப்படத்தில் அர்ஜுன், சிந்து, மா. நா. நம்பியார் ஆகியோர் முக்கிய வேடங்களில் நடித்திருந்தனர்.

## நடிகர்கள்

* அர்ஜுன் 
* சிந்து 
* எம். என். நம்பியார் 
* சத்தியப்பிரியா 
* கவுண்டமணி 
* செந்தில் 
* குமரிமுத்து 
* கமலா காமேஷ்
* விஜயசந்திரிகா
* ஸ்ரீபாலா
* கே. கே. சௌந்தர் 
* கே. கண்ணன்
* ஓமக்குச்சி நரசிம்மன் 
* உசிலைமணி 
* கனல் கண்ணன் 

## இசை

இப்படத்தின் இசையமைப்பாளர் சங்கீத ராஜன் ஆவார். 

## மேற்கோள்கள்

## வெளி இணைப்புகள்
*https://www.imdb.com/title/tt12409906/

பகுப்பு:1990 தமிழ்த் திரைப்படங்கள்‎
பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
எக்சா போரேன்(10)

**எக்சா போரேன்(10)** *(Hexaborane(10))* என்பது B6H10  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். எக்சா போரேன்(12) சேர்மத்திலிருந்து வேறுபடுத்திக் காட்டவே எக்சாபோரேன்(10) என்று என்று குறித்துக் காட்டப்படுகிறது. நிறமற்ற நீர்மமான இச்சேர்மம் காற்றில் நிலைப்புத்தன்மை அற்றதாக உள்ளது .

## தயாரிப்பு

பென்டாபோரேன்(11) சேர்மத்தை புரோமினேற்றம் செய்து தொடர்ந்து புரோட்டான் நீக்க வினைக்கு உட்படுத்தி அல்லது புரோமைடு [BrB5H7]− அயனியை வழங்கச் செய்யும் வினைக்கு உட்படுத்தப்படுகிறது. உருவாகும் எதிர்மின் அயனி தொகுதியானது டைபோரேனுடன் சேர்த்து ஒடுக்கப்பட்டு நடுநிலையான எக்சா போரேன்(10) விளைபொருள் உருவாக்கப்படுகிறது.:
:K[BrB5H7]  +  1/2 B2H6   →   KBr  +  B6H10
பென்டாபோரேன்களை வெப்பத்தாற் பகுப்பு செய்தும் தயாரிக்கலாம்.  

எக்சா போரேன்(10) சேர்மத்தை புரோட்டான் நீக்கம் செய்து [B6H9]−  என்ற  எதிர்மின் அயனியையும், புரோட்டானேற்றம் செய்து [B6H11]+ என்ற நேர்மின் அயனியையும் உருவாக்க முடியும் .

## மேற்கோள்கள்

பகுப்பு:போரேன்கள்
இருட்டுக்கடை அல்வா, திருநெல்வேலி

**இருட்டுக்கடை** என்பது தமிழ்நாட்டின், திருநெல்வேலி நெல்லையப்பர் கோவில் நுழைவாயிலுக்கு எதிரே அமைந்துள்ள ஒரு அல்வா கடையாகும். இதன் தனி சுவைக்காக புகழ் பெற்றது. குறிப்பாக தென்னிந்திய சுற்றுலா பயணிகள் இங்கு அல்வா வாங்குவது வழக்கம். 1940களில் இராஜஸ்தானை சேர்ந்த பிஜிலி சிங் என்பவரால் துவங்கப்பட்டு, இப்போது அவருடைய மூன்றாம் தலைமுறை வாரிசுகளால் நடத்தப்படுகிறது. இருட்டுக் கடை அல்வா என்கிற பெயரை வேறு யாரும் பயன்படுத்தி போலி கடைகள் நடத்த நீதிமன்றம் தடை விதித்துள்ளது.

## அல்வாவின் தனித்துவம்
இருட்டுக்கடை அல்வாவிற்கென்று தனிச்சுவை வரக் காரணம் அல்வா செய்ய பயன்படுத்தும் கோதுமையை இயந்திரத்தில் அரைக்காமல் கைகளால் தான் அரைக்கிறார்கள் மற்றும் தாமிரபரணி ஆற்றின் தண்ணீரும், இந்த அல்வாவிற்கான தனி சுவையை தருவதாக சொல்லப்படுகிறது. கைகளால் தான் அல்வா கிண்டுகிறார்கள் என்பதால் ஒரு நாளைக்கு குறிப்பிட்ட அளவு அல்வா மட்டுமே தயார் செய்கிறார்கள்.

## பெயர்க் காரணம்
கடை ஆரம்பிக்கப்பட்ட நாளில் ஒரே ஒரு எண்ணெய் விளக்கு மட்டுமே இருந்திருக்கிறது. மாலை நேரத்தில் தான் இது திறக்கப்படுவது வழக்கம் என்பதால் இருட்டாய் இருக்கும் கடை என்பதே காலப்போக்கில் மாறி *இருட்டுக்கடை* என்றாகிவிட்டது. இன்றுவரை இதற்கென தனி பெயர்பலகை கூட கிடையாது. இப்போது எண்ணெய் விளக்குக்கு பதில் சாதாரண மின்விளக்கை மட்டுமே பயன் படுத்துகிறார்கள். 

## மேற்கோள்கள்
பகுப்பு:திருநெல்வேலி மாவட்டம்
புரோமோடெர்மா

**புரோமோடெர்மா** *(Bromoderma)*  என்பது தோலின் மேல் தோலில் பருக்கள் மற்றும் கொப்புளங்கள் வெடிப்பதன் மூலம் வகைப்படுத்தப்படும் ஒரு நிலையாகும். இது சில மருந்துகளில் காணப்படும்  புரோமைடுகளுக்கு அதிக உணர்திறன் காரணமாக ஏற்படுகிறது. புரோமினேற்றம் செய்யப்பட்ட காய்கறி எண்ணெயைக் கொண்ட ஒரு குளிர்பானத்தை அதிகமாக உட்கொள்வதால்  புரோமோடெர்மா  நிலை குறைந்தது ஒருவருக்காவது ஏற்படுகிறது.

## மேற்கோள்கள்

பகுப்பு:புரோமின்
போரான் சல்பைடு

**போரான் சல்பைடு** *(Boron sulfide)* என்பது B2S3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பலபடிசார் பொருளான இது உயர் தொழில்நுட்ப கண்ணாடிகளின் ஓர் அங்கமாகவும், கரிமகந்தகச் சேர்மங்களைத்  தயாரிப்பதற்கான ஒரு வினையாக்கியாகவும் பயன்படுகிறது. சிலிக்கன் மற்றும் பாசுபரசின் சல்பைடுகளைப் போலவே போரான் சல்பைடும் வளிமண்டல ஈரப்பதம் உட்பட தண்ணீருடன் வினைபுரிந்து ஐதரசன் சல்பைடு வாயுவை வெளியிடுகிறது.  எனவே இதன் உப்பு மாதிரிகள் நீரிலி நிலையில் கையாளப்பட வேண்டும்.
போரான் ஆக்சைடுகளைப் போலவே போரான் சல்பைடும்  P4S10 போன்ற பிற சல்பைடுகளுடன் கலக்கும்போது உடனடியாக கண்ணாடிகளை உருவாக்குகிறது. இத்தகைய கண்ணாடிகள் வழக்கமான போரோசிலிகேட் கண்ணாடிகளுடன் ஒப்பிடும்போது குறைந்த அதிர்வெண் அகச்சிவப்பு ஆற்றலை உறிஞ்சுகின்றன.

கீட்டோன்களை அவற்றுடன் தொடர்புடைய தையோகீட்டோன்களாக போரான் சல்பைடு மாற்றுகிறது. உதாரணமாக பென்சோபீனோனை அதன் தயோனாக மாற்றும் வினை கீழே கொடுக்கப்பட்டுள்ளது. 
: + 3  →  + 3 
நடைமுறையில் இவ்வினைக்கு அதிக அளவான B2S3 பயன்படுத்தப்படுகிறது ..
## தயாரிப்பு
இரும்பு அல்லது மாங்கனீசு போரைடுடன் 300° செல்சியசு வெப்பநிலையில் ஐதரசன் சல்பைடைச் சேர்த்து வினைபுரியச் செய்தால் டைபோரான் டிரைசல்பைடு தயாரிக்கப்படுகிறது
:2 FeB  +  4 H2S  →  B2S3  +  FeS + 4 H2
1824 ஆம் ஆண்டு யோன்சு யாகோபு பெர்சிலியசு நேரடியாக படிகவடிமற்ற போரானுடன் கந்தக ஆவியைச் சேர்த்து இதைத் தயாரித்தார்
:2 B  +  3 S  →  B2S3
பிரடெரிக் வோலரும் என்றி எட்டியன் செயின்ட்-கிளயிர் டிவில்லியும் மற்றொரு தயாரிப்பு முறையை 1858 ஆம் ஆண்டு வெளியிட்டுள்ளனர். இம்முறையில் போரானும் ஐதரசன் சல்பைடும் தொடக்கப் பொருள்களாகப் பயன்பட்டுத்தப்பட்டன 
:2 B  +  3 H2S  →  B2S3  +  3 H2
## கட்டமைப்பு
B2S3 சேர்மத்திலுள்ள போரான் அணுக்கள் முக்கோண சமதளத்தில் உள்ளன. இவை B3S3 மற்றும் B2S2 வளையங்களில் கந்தக அணுக்கள் 355 பைக்கோமீட்டர் உள்ளடக்கு இடைவெளியில் ஓர் அடுக்கு கட்டமைப்பாக உருவாகியுள்ளன. போரான் டிரையாக்சைடுடன் ஒப்பிடுகையில் இது வேறுபட்ட அமைப்பாகும். போரான் டிரையாக்சைடில் முப்பரிமாண கட்டமைப்பு காணப்படுகிறது.
மூலக்கூற்று ஒருபடி வடிவ  B2S3 சேர்மம் சமதள V வடிவம் கொண்டு அதன் மைய B-S-B பிணைப்புக் கோணம் தோராயமாக 120°.உடன் கானப்படுகிறது .
## மேற்கோள்கள்

பகுப்பு:போரான் சேர்மங்கள்
பகுப்பு:செசுகியு சல்பைடுகள்
தூணக்கடவு அணை

**தூணக்கடவு அணை** (*Thunakkadavu Dam*) கேரள மாநிலத்தில் உள்ள பாலக்காடு மாவட்டத்தில் அமைந்துள்ள நீர்த்தேக்கமாகும். தமிழ்நாட்டின் முதல்வராக திரு. காமராசர்  அவர்கள்  இருந்த பொழுது அவரது தலைமையிலான அரசினால் இந்த அணை கட்டப்பட்டது. பரம்பிக்குளம் ஆழியாறு பாசன திட்டத்தின் கீழ் வரும் இந்த அணையின் செயல்பாடுகளையும், பராமரிப்பையும் தமிழ்நாடு அரசு கவனித்துக்கொண்டாலும் இந்த அணை கேரள மாநில எல்லைக்குள் வருவதால் அணையின் உரிமை கேரள அரசிற்கு சொந்தமாகும். இந்த அணையின் மொத்தக் கொள்ளளவு இருபத்தி இரண்டு அடியாகும். பரம்பிக்குளம் புலிகள் காப்பகத்தின் எல்லைக்குள் உள்ள இந்த அணைக்கு பரம்பிக்குளம் அணை, தூணக்கடவு ஆறு, பெருவாரிப்பள்ளம் அணை, மலை, வனப்பகுதிகளில் இருந்து நீர் வரத்து உள்ளது. 

தூணக்கடவு அணைப் பகுதியில் 'கொம்பேறி மூக்கன்' உள்ளிட்ட நிறைய தமிழ்த் திரைப்படங்களின் படப்பிடிப்புகள் நடைபெற்றுள்ளது. 19 பிப்ரவரி 2010 இல் பரம்பிக்குளம் புலிகள் பாதுகாப்பகம் தொடங்கப்பட்ட பிறகு இப்பகுதியில் திரைப்படப் படப்பிடிப்புகள் தடை செய்யப்பட்டுள்ளது.

இந்தியாவில் கட்டப்பட்ட ஒரே இரட்டை அணை காமராசர் அரசால் கட்டப்பட்ட தூணக்கடவு, பெருவாரிப்பள்ளம் அணைகள் ஆகும்

## நீர்த்தேக்கம்
இடது|thumb|தூணக்கடவு நீர்த்தேக்கம்
இந்த ஆற்றிலிருந்து நீர்த்தேக்கத்திற்கு அருகில் உள்ள கால்வாய் ஒன்றும் செல்கிறது. நீர்த்தேக்கத்தில் மீன்பிடி தொழிலும் நடைபெறுகிறது. நீர்த்தேக்கத்தைச் சுற்றி சுற்றுலாவும் தொழிலும் நடைபெறுகிறது. பரம்பிக்குளம் அணையிலிருந்து 30 மெகாவாட்டு மின் உற்பத்தி நிலையும் செயல்படுகிறது. மின் உற்பத்திக்குப் பின்னர் தண்ணீர் கால்வாய் வழியாக திருமூர்த்தி அணையை அடைகிறது.

## நீர்ப்பகிர்வு
thumb|நீர்க்கசிவுப் பாதை
அணையின் நீர்த்தேக்கத்தில் தேக்கி வைக்கப்படும் தண்ணீர் விவசாயத்திற்கு முக்கியமாக பயன்படுத்தப்படுகிறது. பரம்பிக்குளம்-ஆழியாறு திட்டத்திலிருந்து கேரளாவுக்கு ஒவ்வொரு ஆண்டும் 7.25 டி.எம்.சி தண்ணீர் வழங்க திட்டத்தில் ஒப்பந்தமிடப்பட்டுள்ளது.

## மேலும் பார்க்க
* ஆனைமலை

## ஆதாரங்கள்



பகுப்பு:கோயம்புத்தூர் மாவட்டத்திலுள்ள அணைகள்
வெள்ளீயம்(II) புரோமைடு

**வெள்ளீயம்(II) புரோமைடு** *(Tin(II) bromide)* என்பது SnBr2   என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தில் வெள்ளீயம் +2 என்ற ஆக்சிசனேற்ற நிலையில் உள்ளது. இந்த ஆக்சிசனேற்ற நிலையில் காணப்படும் வெள்ளீயச் சேர்மங்களுக்கு மந்த இணை விளைவு|மந்த இணை விளைவைக் கொடுக்கிறது.

## கட்டமைப்பு

வாயு நிலையில் வெள்ளீய(II) குளோரைடு நேரியல் அல்லாத வளைந்த எலக்ட்ரான் அமைப்பை கொண்டிருப்பது போலவே வாயு நிலையில் வெள்ளீயம்(II) புரோமைடும் பெற்றுள்ளது. Br-Sn-Br பிணைப்புக் கோணம் 95° ஆகவும்  Sn-Br பிணைப்பின் நீளம் 255 பைக்கோ மீட்டர்களாகவும் உள்ளது. வாயு நிலையில் இருபடியாக்கம் நிகழ்வதற்கும் சில சான்றுகள் உள்ளன. திண்மநிலைக் கட்டமைப்பு SnCl2 மற்றும் PbCl2 சேர்மங்களின் கட்டமைப்புடன் தொடர்பு கொண்டதாக உள்ளது. வெள்ளீய அணுக்கள் கிட்டத்தட்ட முக்கோண இரு பட்டைக்கூம்பு அமைப்பில் ஐந்து அருகாமை புரோமின் அணுக்களைப் பெற்றுள்ளன. 

## தயாரிப்பு

உலோக வெள்ளீயத்தை ஐதரோ புரோமிக் அமிலத்துடன் வினைபுரியச் செய்து தண்ணீர்/ஐதரோபுரோமிக் அமிலத்தைப் பயன்படுத்தி வடிகட்டி குளிரிவித்தால் வெள்ளீயம்(II) புரோமைடு உருவாகிறது:.
:Sn + 2HBr SnBr2 + H2
இதே வினை ஆக்சிசன் முன்னிலையில் நிகழுமெனில் வெள்ளீய(IV) புரோமைடு உருவாகிறது. 

## வினைகள்

அசிட்டோன், பிரிடின், டைமெத்தில்சல்பாக்சைடு போன்ற தனி இணை எலக்ட்ரான்கள் வழங்கும் கரைப்பான்களில் இது கரைகிறது. பிரமிடு வடிவ கூட்டுவிளைபொருள்கள் இதன் விளைவாக உருவாகின்றன. 2SnBr2•H2O, 3SnBr2•H2O & 6SnBr2•5H2O போன்ற நீரேற்றுகள் அறியப்படுகின்றன. இவை திண்ம நிலையில் ஒன்று அல்லது இரண்டு முகங்களின் உச்சியில் புரோமின் அல்லது நீர் மூலக்கூறுகள் கொண்ட உருக்குலைந்த 6 புரோமின் அணு முக்கோணப் பட்டகத்துடன் வெள்ளீயம் ஒருங்கிணைந்து ஆக்கப்பட்டுள்ளன. ஐதரசன் புரோமைடில் இது கரையும்போது பிரமிடு கட்டமைப்புள்ள SnBr3− அயனி உருவாகிறது. SnCl2 போல இதுவோர் ஒடுக்கும் முகவராகும். பல்வேறு வகையான ஆல்க்கைல் புரோமைடுகளின் ஆக்சிசனேற்ற கூட்டு வினைகள் மூலம் ஆல்க்கைல் வெள்ளீய டிரைபுரோமைடு உருவாக முடியும். உதாரணம்: 
:SnBr2 + RBr RSnBr3

வெள்ளீயம்(II) புரோமைடால் ஒரு லூயிசு அமிலமாகச் செயல்பட முடியும். தனி இணை எலக்ட்ரான் வழங்கும் மூலக்கூறுகளுடன் சேர்ந்து  கூட்டு விளைபொருள்களாக இது உருவாகிறது. எடுத்துக்காட்டு: டிரைமெத்திலமீன்  NMe3.SnBr2 மற்றும்  2NMe3.SnBr2 விளைபொருள்களாக உருவாகிறது

ஒரே சேர்மத்தில் வழங்கியாகவும் ஏற்பியாகவும் கூட இதனால் செயற்பட முடியும்.  F3B.SnBr2.NMe3 என்ற அணைவுச் சேர்மத்தில் போரான் டிரைபுளோரைடுக்கு வழங்கியாகவும் டிரைமெத்திலமீனுக்கு ஏற்பியாகவும் SnBr2 செயற்படுகிறது.

## மேற்கோள்கள்

பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:வெள்ளீய(II) சேர்மங்கள்
பகுப்பு:ஒடுக்கிகள்
ரான்டா சினியோரா

**ராண்டா ஜார்ஜ் யாகூப் சினியோரா(Randa George Yacoub Siniora)** (பிறப்பு: 1961) இவர் பாலஸ்தீனிய மனித உரிமைகள் மற்றும் பெண்கள் உரிமை ஆர்வலர் ஆவார். ஆக்கிரமிக்கப்பட்ட பாலஸ்தீன பிரதேசங்களில் மனித உரிமை மீறல்களை மூன்று தசாப்தங்களாக ஆவணப்படுத்தியுள்ளார். தற்போது ஜெருசலேமில் உள்ள சட்ட உதவி மற்றும் ஆலோசனைக்கான மகளிர் மையத்தின் (WCLAC) பொது இயக்குநராக உள்ளார்.

## வாழ்க்கை
ராண்டா சினியோரா ஐக்கிய இராச்சியத்தின் எசெக்ஸ் பல்கலைக்கழகத்தில் படித்தார். சர்வதேச மனித உரிமைகள் சட்டத்தில் எல்.எல்.எம் பயின்றார்.  பின்னர், கெய்ரோவில் உள்ள அமெரிக்க பல்கலைக்கழகத்தில் சமூகவியல்-மானுடவியலில் முதுகலை பட்டமும் பெற்றார். மேற்குக் கரையில் உள்ள பெண்கள் ஜவுளித் தொழிலாளர்கள் பற்றிய ஆய்வு, இஸ்ரேலிய நிறுவனங்களுக்கான பொருட்களை உற்பத்தி செய்யும் இவரது ஆய்வறிக்கை பின்னர் அமெரிக்க பல்கலைக்கழகத்தால் வெளியிடப்பட்டது. ஆர்கிரி இம்மானுவேல் மற்றும் சமீர் அமீன் ஆகியோரின் சார்புக் கோட்பாட்டை பாலஸ்தீன நிலைமைக்கு இங்கே சினியோரா பயன்படுத்தினார். பெண்கள் மத்தியில் அரசியல் மற்றும் தொழிலாளர் அமைப்பின் ஒப்பீட்டளவில் குறைந்த அளவை விளக்க, ஆணாதிக்க கட்டமைப்புகளின் சமூக தொடர்ச்சிகளை இவர் வலியுறுத்தினார். இது வீட்டிலும் பணியிடத்திலும் பெண்களைக் கட்டுப்படுத்தியது:

## பணி
1987 முதல் 1997 வரை சினியோரா மனித உரிமைகள் அமைப்பான அல்-ஹக்கில் சட்ட ஆராய்ச்சியாளராகவும், பெண்கள் உரிமைகள் திட்டத்தின் ஒருங்கிணைப்பாளராகவும் இருந்தார். பெண்களைப் பாதுகாக்க சட்ட மாற்றங்கள் தேவை என்பதில் ஒருமித்த கருத்தை உருவாக்குவதற்கான இவரது முயற்சிகள் முதல் இன்டிபாடாவால் தடைபட்டன:

1997 முதல் 2001 வரை சினியோரா சட்ட உதவி மற்றும் ஆலோசனைக்கான மகளிர் மையத்தில் வலைபின்னல் மற்றும் வழக்கறிஞரின் தலைவராக இருந்தார். 2001 முதல் 2005 வரை இவர் அல்-ஹக்கின் பொது இயக்குநராக இருந்தார்.

## தொழில்
செப்டம்பர் 2007 முதல் சூன் 2015 வரை சினியோரா பாலஸ்தீனத்தில் மனித உரிமைகளுக்கான சுதந்திர ஆணையத்தின் மூத்த நிர்வாக இயக்குநராக இருந்தார். 2015 ஆம் ஆண்டில் இவர் சட்ட உதவி மற்றும் ஆலோசனைக்கான மகளிர் மையத்தின் பொது இயக்குநரானார்.

அக்டோபர் 2018இல் சினியோரா ஐக்கிய நாடுகள் பாதுகாப்பு சபையில் உரையாற்றிய முதல் பெண் பாலஸ்தீனிய பிரச்சாரகர் ஆனார். சினியோரா அதிக உள்நாட்டு வன்முறை விகிதம் மற்றும் ஆக்கிரமிக்கப்பட்ட பிரதேசங்களில் பெண்மணிகளின் அதிகரித்த விகிதம் பற்றிய பிரச்சினையை எழுப்பினார். பெண்கள் அரசியல் விலக்கு குறித்த பரந்த பிரச்சினையையும் இவர் எழுப்பினார்:

## மேற்கோள்கள்

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:மனித உரிமைச் செயற்பாட்டாளர்கள்
பகுப்பு:பெண்ணியவாதிகள்
பகுப்பு:பாலத்தீனர்கள்
லூயிசா குஸ்டா

**மரியா லூயிசா குஸ்டா விலா (Maria Luisa Cuesta Vila)** (பிறப்பு: 1920 மே 26 சொரியானோ - இறப்பு: 2018 நவம்பர் 21 மொண்டேவீடியோ  ) இவர் உருகுவேய மனித உரிமை ஆர்வலர் ஆவார். உருகுவே இராணுவ சர்வாதிகாரத்தின் போது காணாமல் போன கைதிகளைத் தேடுவதற்காக இவர் தன்னை அர்ப்பணித்துக் கொண்டார். இவரின் மகன் நெபியோ மெலோ குஸ்டா அந்தக் காலகட்டத்தில் காணாமல் போனார். இன்றும் கிடைக்கப்பெறவில்லை.

## வாழ்க்கை
இவர் சொரியானோவில் பிறந்தார். அங்கு இவர் ஜூன் 1973 வரை ஒரு தாள் மற்றும் வண்ணப்பூச்சு பட்டறையில் பணியாற்றினார். 1973 சூன் 28, அன்று  முதல் 1974 சனவரி 31, வரை இவர் காலாட்படை பட்டாலியன் எண் 5 இல் சிறையில் அடைக்கப்பட்டார். இவரின் மகன், நெபியோ மெலோ குஸ்டா, தனது மனைவி மற்றும் மகளுடன் அர்ஜென்டினாவில் நாடுகடத்தப்பட்டார். 1976ஆம் ஆண்டில், நெபியோ புவெனஸ் அயர்ஸில் கைது செய்யப்பட்டு பின்னர் காணாமல் போனார். இது 1973-1985 கால உருகுவேய சர்வாதிகார காலத்தில் நடைபெற்றது.

குஸ்டா 1977இல் தனது குடும்பத்தினருடன் நெதர்லாந்திற்கு குடிபெயர்ந்தார். ஆட்சி முடிவடைந்து புதிய ஜனநாயக தேர்தல் நடைபெற்ற பின்னர் 1985இல் இவர் திரும்பி வந்தார். அடுத்த ஆண்டுகளில், உருகுவேய சர்வாதிகாரத்தின் போது காணாமல் போன மக்கள் குடும்பங்களின் குழுவை இவர் வழிநடத்துகிறார். உருகுவேயில் ஆண்டுதோறும் மௌனமாக நூற்றுக்கணக்கானவர்களைக் ஊர்வலமாகக் கூட்டிச் செல்வது இவரது நடவடிக்கைகளில் ஒன்றாகும். 2012ஆம் ஆண்டில் மொன்டேவீடியோ நகராட்சியால் இவருக்கு இல்லஸ்டிரியஸ் சிட்டிசன் என்ற தலைப்பு வழங்கப்பட்டது. 2013ஆம் ஆண்டில் மனித உரிமைகளுக்கான போராட்டத்தில் இவர் செய்த பங்களிப்புக்காக இவருக்கு குடியரசு பல்கலைக்கழகத்தில் டாக்டர் ஹானோரிஸ் கௌசா பட்டத்தைப் பெற்றார்.

காசவல்லில் உள்ள ஒரு குடிமை மையம் 2015ஆம் ஆண்டில் இவரது பெயரில் திறக்கப்பட்டது, இன்றும் இவரது பெயரைத் தொடர்ந்து கூறி வருகிறது. அதே ஆண்டு இவர் ஒரு பக்கவாதத்தால் பாதிக்கப்பட்டார். மார்ச் 20இல் நடைபெற்ற மௌன ஊர்வலத்தில் கலந்து கொள்ள முடியவில்லை.

## குறிப்புகள்

பகுப்பு:2018 இறப்புகள்
பகுப்பு:1920 பிறப்புகள்
கரினா பங்கீவிச்

**கரினா பங்கீவிச் (Karina Pankievich)** இவர் உருகுவேய **நாடுகடந்த** உரிமை ஆர்வலர் ஆவார். மேலும், இவர் திருநங்கைகளின் மனித உரிமைகளை மேம்படுத்துவதில் உருகுவேவின் முதன்மை அமைப்பான அசோசியசியன் டிரான்ஸ் டெல் என்ற அமைப்பின் தலைவராவார்.

## ஆரம்ப ஆண்டு
கரினா தனது 13 வயதில் மொன்டிவீடியோவுக்கு குடிபெயர்ந்தார். 15 வயதிலிருந்தே, உருகுவேயில் சர்வாதிகார காலத்தில் பாலியல் தொழிலாளியாக பணியாற்றினார். இவர் எதிர்கொண்ட வன்முறையும் அடக்குமுறையும் இவரை உருகுவேவை விட்டு வெளியேற வழிவகுத்தது. இவர் பிரேசில் மற்றும் அர்ஜென்டினாவிலிருந்தும் குடிபெயர்ந்தார். கரினா 1985இல் உருகுவே திரும்பினார். திருநங்கைகளின் சமூகத்தில் பலர் தங்கள் மனித உரிமைகளுக்காக போராட விரும்பினர். ஆனால் அவர்கள் பயந்தனர். எனவே கரினாவும் பிற ஆர்வலர்களும் ஒரே ஆண்டில் அசோசியசியன் டிரான்ஸ் டெல் என்ற அமைப்பை நிறுவினர். அசோசியசியன் டிரான்ஸ் டெல் அமைப்பு அவர்களின் உரிமைகளை மேம்படுத்துவதற்கும் பாதுகாப்பதற்கும் ஆர்வலர்களுக்கு பயிற்சி, ஆதரவு மற்றும் அணிதிரட்டுவதில் கவனம் செலுத்துகிறது.

## அசோசியசியன் டிரான்ஸ் டெல்
அசோசியசியன் டிரான்ஸ் டெல் என்ற அமைப்பு என்பது நாடு முழுவதும் உள்ள திருநங்கைகளின் உரிமைக் குழுக்களின் வலைப்பின்னல் மற்றும் தென் அமெரிக்காவில் உள்ள பிற நாடுகளை சென்றடைகிறது. குழுவின் மிகப்பெரிய வெற்றிகளில் ஒன்று உருகுவேயில் இத்தைகையச் சமூகத்தை கொண்டாடும் பன்முகத்தன்மை மார்ச் ஆகும். 2019ஆம் ஆண்டில், பன்முகத்தன்மை மார்ச் 130,000 க்கும் அதிகமான மக்களை உள்ளடக்கும். தேசிய திருநங்கைகள்  அமைப்பு  என்பதற்கான "எச்.ஐ.வி - எய்ட்ஸுக்கு எதிரான டிரான்ஸ்ஃபோபியா இல்லாத திருநங்கை பெண்கள்" என்ற ஆவணத் திட்டத்தில் பங்கேற்றார். இந்த ஆவணப்படம் உருகுவேயில் 2017ஆம் ஆண்டில் திருநங்கைப் பெண்கள் மனித உரிமை மீறல் வழக்குகளை உள்ளடக்கியது. 2018 ஆம் ஆண்டில், உருகுவேவில் உள்ள திருநங்கைப் பெண்கள் சமூகம் அவர்களின் உரிமைகளுக்கு உத்தரவாதம் அளிக்கும் ஒரு சட்டத்தைப் பெற்றது. ஆனல், 2019ஆம் ஆண்டில், உருகுவேவின் பழமைவாத நாடாளுமன்றம் வாக்கெடுப்பை ரத்து செய்ய விரும்பியது.

## குறிப்புகள்

பகுப்பு:வாழும் மக்கள்
தியோர் ஃபால் சோ

**எலிசபெத் தியோர் ஃபால் சோ (Elisabeth Dior Fall Sow)** (பிறப்பு: 1968) இவர் ஒரு செனகல் நீதிபதியும் சட்ட அறிஞருமாவார். மேலும் இவர்  செனகலில் முதல் பெண் வழக்கறிஞராகவும் இருந்தார். 1976இல் செயிண்ட் லூயிஸின் முதல் நீதிமன்றத்தில்  நியமிக்கப்பட்டார். இவர் பெண்கள் நீதிபதிகள் சங்கத்தின் கௌரவத் தலைவராகவும் உள்ளார். மேலும், இவர் மனித உரிமைகள் (குறிப்பாக பெண்கள் மற்றும் குழந்தைகள்), அமைதி மற்றும் பாதுகாப்பு மற்றும் குற்றவியல் நீதி ஆகிய துறைகளில் உள்நாட்டிலும் சர்வதேச அளவிலும் தனது பங்களிப்புக்காக புகழ்பெற்றவராவார். செனகலின் தேசிய ஒழுங்கு ஆணையின் அதிகாரியாக நியமிக்கப்பட்டதன் மூலம் மிக உயர்ந்த அங்கீகாரத்தைப் பெற்றுள்ளார்.

## வாழ்க்கை
1976ஆம் ஆண்டில் தியோர் ஃபால் சோ செயிண்ட் லூயிஸில் பொது வழக்கறிஞராக நியமிக்கப்பட்டார். நேர்மை மற்றும் நெறிமுறைகளுக்கான உறுதியான அர்ப்பணிப்புக்காகவும் புகழ்பெற்றவராவார். இவர் கல்வி மேற்பார்வை மற்றும் சமூக பாதுகாப்பு தேசிய இயக்குநராகவும், சோனாடெல்-ஆரஞ்சின் சட்ட விவகார இயக்குநராகவும், ருவாண்டாவிற்கான சர்வதேச குற்றவியல் தீர்ப்பாயத்தின் சட்ட ஆலோசகராகவும், ருவாண்டாவின் குற்றவியல் நீதிமன்றத்தின் மேல்முறையீட்டு நீதிமன்றத்திற்கான முதன்மை சட்ட அதிகாரியாகவும் மற்றும் சர்வதேச குற்றவியல் நீதிமன்றத்தின் ஆலோசகராகவும் இருக்கிறார்.

## பணி
ஐக்கிய நாடுகளின் சிறுவர் நிதியம் மரபுகளுக்கு இணங்க செனகல் சட்டத்தை ஒத்திசைக்க யுனிசெஃப் நிதியளித்த ஆய்வை மேற்கொண்ட பின்னர், தியோர் ஃபால் சோ ஒரு குழுவுக்கு தலைமை தாங்கினார். இது செனகலின் 1999 சட்டத்தை உருவாக்கி பெண் பிறப்புறுப்பு சிதைவை  தடை செய்தது .

2001 முதல் 2005 வரை இவர் குழந்தைகளின் உரிமைகள் மற்றும் நலன் தொடர்பான ஆப்பிரிக்க நிபுணர்களின் குழுவில் உறுப்பினராக இருந்தார்.

## ஓய்வு
2015ஆம் ஆண்டில் இவர் பாலினம் மற்றும் மனித உரிமைகள் தொடர்பான பத்திரிகையாளர்களின் வலையமைப்பின் கௌரவத் தலைவராக நியமிக்கப்பட்டார். பின்னர், இவர் 2017இல் ஓய்வு பெற்றார்.

## குறிப்புகள்

பகுப்பு:வாழும் மக்கள்
பகுப்பு:1968 பிறப்புகள்
ஹட்ஜா சரன் தாராபா

**ஹட்ஜா சரன் தாராபா (Hadja Saran Daraba)** (பிறப்பு:1945, கினியா ) இவர் மனோ நதி மகளிர் அமைதிக்கான வலைப்பின்னலின் நிறுவனர் ஆவார்.

## வாழ்க்கை
இவரின் தந்தை கினியாவின் முதல் அதிபராக இருந்த கினிய அரசியல் தலைவரான அகமது சாகோ டூரின் கீழ் ஒரு சிப்பாயாக இருந்தார். இவர் லைப்சிக் மற்றும் ஹாலில் மருந்தியல் படித்தார். 1970ஆம் ஆண்டில், இவர் கினியாவுக்குத் திரும்பி, ஹட்ஜா மாஃபோரி பங்கௌரா கல்லூரியில் கற்பிக்கும் பணியில் ஈடுபட்டார். வெளிநாட்டு வர்த்தக அமைச்சகத்தில் துணை தேசிய ஏற்றுமதி இயக்குநராக நியமிக்கப்படுவதற்கு முன்பு. 1996 இல், இவர் சமூக விவகாரங்கள் மற்றும் பெண்கள் மற்றும் குழந்தைகளின் மேம்பாட்டு அமைச்சராக இருந்தார்.

2010ஆம் ஆண்டில், கினியாவின் அதிபர் பதவிக்கு போட்டியிட்ட 24 வேட்பாளர்களில் ஒரே பெண்மணியாவார். 2010 மற்றும் 2017க்கும் இடையில், அவர் மனோ நதி பிராந்தியத்தின் அமைதிக்கான வலைப்பின்னலின் பொதுச் செயலாளராக இருந்தார்.

## மனோ நதி மகளிர் அமைதிக்கான வலைப்பின்னல்

மனோ நதி மகளிர் அமைதி வலைப்பின்னல் என்பது சியரா லியோனின் ஃப்ரீடவுனில் தலைமையகத்தைக் கொண்ட ஒரு தன்னார்வ தொண்டு நிறுவனமாகும். இது மனோ நதி பிராந்தியத்தில் (லைபீரியா, சியரா லியோன் மற்றும் கினியா) அமைதி மற்றும் வளர்ச்சியை ஊக்குவிக்கிறது. 2000 மே மாதத்தில் மேற்கு ஆபிரிக்க நாடுகளின் பொருளாதார சமூகத்தின் (ஈகோவாஸ்) அனுசரணையின் கீழ் மனோ நதி மகளிர் அமைதிக்கான வலைப்பின்னல் உருவாக்கப்பட்டது. உள்ளூர் தன்னார்வ தொண்டு நிறுவனங்களைச் சேர்ந்த பெண்கள் தலைவர்கள் குழு நைஜீரியாவின் அபுஜாவில் சந்தித்தபோது, ​​ஆப்பிரிக்காவில் அமைதியை மீட்டெடுக்கும் பணியில் தங்கள் பங்களிப்பை ஊக்குவித்தது. குறிப்பாக மனோ நதி பிராந்தியத்தில். சுவிட்சர்லாந்தை தளமாகக் கொண்ட ஃபெம்ம்ஸ் அஃப்ரிக் சோலிடரிட்டா (எஃப்ஏஎஸ்) என்ற தன்னார்வ தொண்டு நிறுவனம் பெருமளவில் உதவிய முயற்சிகளின் உச்சக்கட்டத்தை குறிக்கும் மனோ நதி மகளிர் அமைதிக்கான வலைப்பின்னல், சுமார் 30 குடை அமைப்புகளைக் கொண்டுள்ளது.

## குறிப்புகள்

பகுப்பு:வாழும் மக்கள்
பகுப்பு:1945 பிறப்புகள்
நான்ஃபாதிமா மகசௌபா

**நான்ஃபாதிமா மகசௌபா (Nanfadima Magassouba )** இவர்  கினிய பெண்கள் உரிமை ஆர்வலரும் மற்றும் அரசியல்வாதியும் ஆவார். கினியாவின் தேசிய உரிமைகள் மற்றும் குடியுரிமைக்கான தேசியக் கூட்டணியின் தலைவராகவும் இருந்தார். மேலும் 2013 முதல் கினியாவின் தேசிய சட்டமன்ற உறுப்பினராகவும் இருந்து வருகிறார்.

## வாழ்க்கை
மகசௌபா கௌண்டரா மாகாணத்தில் பிறந்தார். இவர் முப்பதாண்டுகளாக தொழிற்சங்கங்கள் மற்றும் சமூக குழுக்களுடன் பணியாற்றிய போதிலும், அவர் கினியாவின் தேசிய உரிமைகள் மற்றும் குடியுரிமைக்கான தேசியக் கூட்டணியின் தலைவராக பரந்த அங்கீகாரத்திற்கு வந்தார். மகசௌபாவின் தலைமையின் கீழ், கினியாவின் தேசிய உரிமைகள் மற்றும் குடியுரிமைக்கான தேசியக் கூட்டணி முன்னணி பெண்கள் உரிமை அமைப்பாக தேசிய அந்தஸ்தைப் பெற்றது. மேலும் ஐக்கிய நாடுகள் சபையின் ஆலோசனைக் குழுவாவும் அங்கீகரிக்கப்பட்டது.

## பதவிகள்
2013 தேர்தலில் இவர் கினிய மக்களின் பேரணிக்கான தேசிய சட்டமன்ற உறுப்பினராகத் தேர்ந்தெடுக்கப்பட்டார். மேலும், இவர் கினியாவில் தேசிய ஒற்றுமை மற்றும் பெண்கள் மற்றும் குழந்தைகளின் மேம்பாட்டு அமைச்சராகவும் இருந்துள்ளார். 2015 கினிய ஜனாதிபதித் தேர்தலில் கௌண்டாராவில் ஆல்பா கான்டெஸ் வெற்றியை உறுதி செய்த பெருமைக்குரியவரான   மகசௌபா கௌண்டாராவில் காணக்கூடிய கினிய மக்களின் பேரணிக்கான 2016 சூனில், கினிய மக்களின் பேரணி கூட்டணி பிரதிநிதிகள் ஆணையத்தின் தலைவராக மமடி தியாவாராவுக்குப் பிறகு இவர் நியமிக்கப்பட்டார்.

## பணிகள்
2017 மே மாதத்தில் யேல் பல்கலைக்கழகத்தில் ஆப்பிரிக்க அரசியல் தலைவர்களுக்கான நாலாவது மன்றத்தில் மகசௌபா பங்கேற்றார்.

மகசௌபா மகளிர் நாடாளுமன்ற உறுப்பினர்களின் வலையமைப்பின் தலைவராகவும் பணியாற்றினார்.  2016 சூலையில் கினியாவின் ஜனநாயகப் படைகளின் ஒன்றியத்தின் படௌமதா பிண்டா டயல்லோ வெற்றிபெறுவதற்கு முன்பு. ஒரு பெண் நாடாளுமன்ற உறுப்பினராக, கினியாவில் பலதார மணம் சட்டப்பூர்வமாக்கப்படுவதற்கு அவர்கள் எதிர்ப்பு தெரிவித்தனர். 2018 திசம்பர் 29, அன்று, பாராளுமன்றத்தின் அனைத்து 26 பெண் உறுப்பினர்களுடனும், பலதாரமணத்தை சட்டப்பூர்வமாக்கிய குடிமை சட்டத் திருத்தங்களுக்கு வாக்களிக்க மகசௌபா மறுத்துவிட்டார். இது 1968 முதல் தடைசெய்யப்பட்டது:

## குறிப்பு

பகுப்பு:வாழும் மக்கள்
ஸ்ட்ரெய்ட் தீவு

**ஸ்ட்ரெய்ட் தீவு** (*Strait Island*) என்பது அந்தமான் தீவுகளைச் சேர்ந்த ஒரு தீவு ஆகும். இது இந்திய ஒன்றியப் பகுதியான அந்தமான் நிக்கோபார் தீவுகளின் ஒரு பகுதியான வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்தது.  இத்தீவு போர்ட் பிளேரிலிருந்து  வடக்கே அமைந்துள்ளது. 

## வரலாறு
ஸ்ட்ரெய்ட் தீவானது பழங்குடிகளுக்கு ஒதுக்கப்பட்ட தீவாகும்.
இது அந்தமான் தீவுகளின் பூர்வ குடி மக்களில் ஒரு இனத்தவரான பெரிய  அந்தமானியர்களைக் குடியேற்றி அவர்களுக்காக கட்டப்பட்ட குடியிருப்புகளில் குடியேற்றப்பட்டுள்ளனர். இது அந்தமான் நிர்வாகத்தால் நிர்வகிக்கப்படுகிறது.
அந்தமானிய மக்களின்  குடியேற்ற குடியிருப்பான இது இந்தியாவில் ஒரு மாதிரி கிராமம் போல கட்டப்பட்டுள்ளது. பெரிய அந்தமானிய மக்களின் குடியேற்றமானது வரிசையாக அமைந்த பைஞ்சுதை வீடுகளாக கட்டப்பட்டுள்ளது. தீவின் இன்னொரு பாதியில் நலன்புரி பணியாளர்கள் மற்றும் காவல்துறையினருக்கான குடியிருப்புகள் போன்றவற்றைக் கொண்டுள்ளது. இங்கு குழந்தைகளுக்கான பள்ளி மற்றும் ஆரம்ப சுகாதாரப் பராமரிப்புக்கு ஒரு சிறிய மருந்தகம் உள்ளது.
தீவின் மிக உயரமான மலையின் உச்சியில் 1983 ஆம் ஆண்டு நிறுவப்பட்ட ஒரு கலங்கரை விளக்கம் உள்ளது.

## நிலவியல்
ஸ்ட்ரெய்ட் தீவு என்பது கிரேட் அந்தமனின் பரட்டாங்கு தீவுக்கு கிழக்கே 6 கி.மீ (4 மைல்) தொலைவில் அமைந்துள்ள ஒரு சிறிய தீவு ஆகும், இது ரிச்சியின் தீவுக்கூட்டத்திலிருந்து பெரிய அந்தமானை ஒரு நீரிணையால் பிரிக்கிறது.  இந்த தீவு கிழக்கு பராட்டாங் தீவுக் குழுவைச் சேர்ந்தது மற்றும் இது கோல்ப்ரூக் தீவுக்கு கிழக்கே அமைந்துள்ளது. இத்தீவு காற்புள்ளி வடிவத்திலுள்ளது, மேலும் இது அதிக காடுகள் கொண்டதாக உள்ளது. 

## விலங்குகள்
ஸ்ட்ரெய்ட் தீவு பறவைகளின் கூடுகள் கொண்ட குகைகள்  மற்றும் ஏராளமான மான்களுக்கும்  பெயர் பெற்றது (தற்போது இவை அரிதாக இருந்தாலும்). 

## பொருளாதாரம்
தென்னை, புளி, மா மரங்கள் வளர்த்தல் போன்றவை இந்த கிராம மக்களின் தொழில்கள். 

## நிர்வாகம்
நிர்வாக ரீதியாக, ஸ்ட்ரெய்ட் தீவு, அண்டையில் உள்ள கிழக்கு பராடாங் தீவுக் குழுக்களுடன், ரங்கத் தாலுகாவின் ஒரு பகுதியாக உள்ளது.  

## புள்ளிவிவரங்கள்
இந்த்த் தீவில் ஒரு கிராமம் மட்டுமே உள்ளது. 2011 மக்கள் தொகை கணக்கெடுப்பின்படி இந்த பழங்குடி கிராமத்தின் மக்கள் தொகை 39 (இவர்களில் 26 ஆண்கள்) ஆகும். இவர்கள் 15 வீடுகளில் வசித்து வருகின்றனர்.  

### போக்குவரத்து
போர்ட் பிளேர் துறைமுகத்திலிருந்து, இரு வாராந்திர படகு சேவைகள் உள்ளன. இது மட்டுமே இங்கு செல்லும் வழியாகும். 

## பட தொகுப்பு

படிமம்:Strait I- locale.png|அந்தமான் தீவுகளுக்குள் சிவப்பு நிறத்தில் சுட்டப்பட்ட **ஸ்ட்ரெய்ட் தீவு** அமைந்துள்ள இடம் 


## குறிப்புகள்

*    
பகுப்பு:அந்தமான் நிக்கோபார் தீவுகளின் தீவுகள்
பகுப்பு:Coordinates on Wikidata
சதம் தீவு

**சதம் தீவு**  (Chatham Island (Andaman and Nicobar Islands) என்பது அந்தமான் தீவுகளின் தீவுகளைச் சேர்ந்த ஒரு தீவு ஆகும். இது இந்திய ஒன்றியப் பகுதியான அந்தமான் மற்றும் நிக்கோபார் தீவுகளின் ஒரு பகுதியான தெற்கு அந்தமான் நிர்வாக மாவட்டத்தைச் சேர்ந்தது.  இத்தீவு போர்ட் பிளேர் நகரத்திற்கு வடக்கே   தொலைவே அமைந்துள்ளது. 

## வரலாறு
அந்தமானில் ஆரம்பகால பிரித்தானிய குடியேற்றம் தொடங்கிய தீவு இதுதான். 1883 ஆம் ஆண்டில், ஆங்கிலேயர்கள் சதம் மர அறுப்பு ஆலையை நிறுவினர்.   1990 ஆம் ஆண்டில், இந்தியர்கள் வன அருங்காட்சியகத்தை கட்டினர். இங்கு வருபவர்கள் வன குழு நடவடிக்கைகள் பற்றிய நுண்ணறிவைப் பெறுகிறலாம். மேலும் தீவில் மரங்களை வெட்டும் வரலாற்றைக் காண்பிக்கபடுகிறது. 

## நிலவியல்
இந்த தீவு போர்ட் பிளேர் தீவுகளுக்கு சேர்ந்தது. 

## நிர்வாகம்
சதம் தீவானது நிர்வாக ரீதியாக,  அண்டை தீவுகளான போர்ட் பிளேர் தீவுகளுடன், போர்ட் பிளேர் தாலுகாவின் ஒரு பகுதியாகும்.  

## குறிப்புகள்

*    
பகுப்பு:அந்தமான் நிக்கோபார் தீவுகளின் தீவுகள்
பகுப்பு:Coordinates on Wikidata
ஜான் லாரன்ஸ் தீவு

thumb
**ஜான் லாரன்ஸ் தீவு** (*John Lawrence Island*) என்பது  அந்தமான் தீவுகளின் ஒரு தீவு ஆகும். இது இந்திய ஒன்றியப்யூனியன் பிரதேசமான அந்தமான் மற்றும் நிக்கோபார் தீவுகளின் ஒரு பகுதியான தெற்கு அந்தமான் நிர்வாக மாவட்டத்தைச் சேர்ந்தது.  இந்த தீவு  போர்ட் பிளேரிலிருந்து வடகிழக்கில்      தொலைவில் அமைந்துள்ளது.

## சொற்பிறப்பியல்
1864 முதல் 1869 வரை இந்தியாவின் வைஸ்ராயாக பணியாற்றிய சர் ஜான் லாரன்ஸ் பெயர் இந்த தீவுக்கு இடப்பட்டது. 

## நிலவியல்
ரிச்சிஸ் தீவுக்கூட்டத்தைச் சேர்ந்த இந்த தீவானது பீல் தீவுக்கும், சர் ஜான் லாரன்ஸின் சகோதரத் தீவான: என்றி லாரன்சு தீவுக்கும் இடையில் அமைந்துள்ளது. ஜான் லாரன்ஸ் தீவு நீண்ட வடிவத்தில் உள்ளது. இது மூன்று பக்கங்களிலும் கடற்கரைகளைக் கொண்டுள்ளது. தீவு மிகவும் நீளமான வடிவத்தில் இருப்பதால், இதன் கடற்கரை நீண்ட தோலைவு வரை நீண்டுள்ளது.  

## நிர்வாகம்
அரசியல் ரீதியாக, ஜான் லாரன்ஸ் தீவு போர்ட் பிளேர் தாலுகாவின் ஒரு பகுதியாகும்.  

## புள்ளிவிவரங்கள்
இத்தீவு மக்கள் வசிக்காதது. 

## போக்குவரத்து
ஜான் லாரன்ஸ் தீவை அடைய ஒரே வழியாக உள்ளூர் படகு சேவைகளே உள்ளன. இங்கு செல்ல போர்ட் பிளேர் மற்றும் ஹேவ்லாக் தீவிலிருந்து படகு சேவை உள்ளது. இதன் மூலம் இந்த தீவை அடையலாம். இருப்பினும், படகு பயணமானது வானிலை மற்றும் கடலின் சூழல் ஆகியவற்றுக்கு உட்பட்டவை. அடர்த்தியான சதுப்புநில காடுகளால் தொடர்ச்சியாக அமைந்துள்ள ஜான் லாரன்ஸ் தீவுக்கும் ஹென்றி லாரன்ஸ் தீவுக்கும் இடையில் ஒரு சிறிய நீர்சந்தி உள்ளது. ஜான் லாரன்ஸ் தீவின் நிலப்பரப்பில்  முக்கிய தாவரங்களாக  ஈர நிலக் காடுகள் மற்றும் சதுப்புநிலக் காடுகளைக் கொண்டுள்ளது. 

## குறிப்புகள்

*    
பகுப்பு:Coordinates on Wikidata
பகுப்பு:அந்தமான் நிக்கோபார் தீவுகளின் தீவுகள்
1990 பேங்காக் வாயு வெடிப்பு

**1990 பேங்காக் வாயு வெடிப்பு** *(1990 Bangkok gas explosion)* என்பது தாய்லாந்து நாட்டிலுள்ள பேங்காக் நகரின் புது பெட்சாபுரி சாலையில் ஏற்பட்ட வாயு வெடிப்பு பேரழிவைக் குறிக்கிறது. 1990 ஆம் ஆண்டு செப்தெம்பர் மாதம் 24 அன்று  புதிய பெட்சாபுரி சாலையில் ஒரு திரவ பெட்ரோலிய எரிவாயு வாகனக் கொள்கலன்  எக்சுபிரசுவே வாயிலில் வெளியேறும்போது விபத்துக்குள்ளானது, இதனால் பெரிய வெடிப்பும் தீ விபத்தும் ஏற்பட்டு 38 கடைகள் 24 மணி நேரத்திற்கும் மேலாக எரிந்தன. 90 நபர்கள் இறந்தனர். 121 நபர்கள் காயமடைந்தனர். 43 கார்கள் அழிக்கப்பட்டன, இவ்விபத்து தாய்லாந்து நாட்டில் மனிதனால் உருவாக்கப்பட்ட மிக மோசமான பேரழிவுகளில் ஒன்றாகும்.

## மேற்கோள்கள்

பகுப்பு:தாய்லாந்து
பகுப்பு:1990 விபத்துகள்
பகுப்பு:வெடிவிபத்துகள்
சாமுவேல் சுமித்

**சாமுவேல் சுமித்** *(Samuel Smith)* ஓர் அமெரிக்க வேதியியலாளர் ஆவார். 1927 ஆம் ஆண்டு செப்டம்பர் மாதம் 13 ஆம் நாள் இவர் பிறந்தார். 1952 ஆம் ஆண்டு இவர் 3எம் என்ற அமெரிக்க நிறுவனத்தில் பணிபுரிந்து கொண்டிருந்தபோது பாட்சி சேர்னேன் என்பவருடன் இணைந்து கூட்டாக சிகாட்சுகார்டு என்ற நிலையான நீர் விலக்கியைக் கண்டுபிடித்தார்.

## வாழ்க்கை

நியூயார்க் நகரில் சாமுவேல் சுமித் பிறந்தார்.   நியூயார்க் நகரக் கல்லூரியில் தனது இளம் அறிவியல் பட்ட்த்தையும் மிச்சிகன் பல்கலைக்கழகத்திலிருந்து அவரது பட்டமேற்படிப்பு பட்டத்தையும் பெற்றார். 1949 ஆம் ஆண்டில் இவர் 30 பொருள்களுக்கான அமெரிக்க காப்புரிமையை  வைத்திருந்தார். 1998 ஆம் ஆண்டு 3எம் நிறுவனத்திலிருந்து பணி ஓய்வு பெற்றார். 2005 ஆம் ஆண்டு சனவரி மாதம்  முதல் தேதியன்று இறந்தார்.

## புகழ்
சுமித் புகழ்பெற்ற தேசிய கண்டுபிடிப்பாளர்கள் மன்றத்தில் ஓர் உறுப்பினராக இருந்தார்.

## மேற்கோள்கள்

பகுப்பு:1927 பிறப்புகள்
பகுப்பு:2005 இறப்புகள்
பகுப்பு:வேதியியலாளர்கள்
பகுப்பு:அமெரிக்கர்கள்
டாண்டியா ராஸ்

**ராஸ்** (*Raas*) அல்லது **டாண்டியா ராஸ்** (*Dandiya Raas*) என்பது சமூக–மத உறவு கொண்ட நாட்டுப்புற நடனம் ஆகும். இது இந்தியாவில் உள்ள குசராத்து மாநிலத்தில் தோன்றியதாகும். முக்கியமாக நவராத்திரி நாட்களில் ஆடப்படும். இந்த நடனம் ராஜஸ்தான் மாநிலத்தில் உள்ள மார்வார் பகுதியிலும் கூட ஆடப்படுகிறது.

## சொற்பிறப்பியல்
*ராஸ்* என்ற சொல் சமற்கிருதத்தில் உள்ள “ரசா” என்ற சொல்லில் இருந்து உருவானது. இது உணர்வுகள் மற்றும் உணர்ச்சிகளோடு தொடர்புடைய ஒரு சொல். கபிலா வாத்ஸ்யாயன் தெய்வீக வார்த்தை என்பது இந்திய கலைகளின் ஒற்றுமைக்கு ஒரு அடிப்படை என்று வாதாடுகிறார்.

## ராசின் கலை வடிவங்கள்
டாண்டியா ராஸ், கோப்குந்தன் சொலாங்க ராஸ் மற்றும் மேர் டாண்டியா ராஸ் போன்றவைகள் ராஸ் நடனத்தின் பொதுவான கலை வடிவங்கள் ஆகும். சௌராட்டிராவில் ராஸ் என்பது ஆடவர்களால் ஆடப்படுவது, பெண்கள் ஆடுவது ராஸ்டா என்று அழைக்கப்படுகிறது. ராஸ் வடிவத்தில் நடனக் கூறுநிலை முக்கியப் பங்கு வகிக்கும், ஆனால் ராஸ்டா வடிவத்தில் இசை முக்கியப் பங்கு வகிக்கும்.

## வடிவமைப்பு
ஆண்களும் பெண்களும் டாண்டியா ராஸ் நடனத்தை பாரம்பரிய முறையில் ஆணும் பெண்ணுமாக இணைந்து ஆடுவார்கள், எனவே இந்த நடனக் குழுவில் இரட்டைப்படையில்தான் குழுவினரின் எண்ணிக்கை இருக்க வேண்டும். பொதுவாக இரண்டு வரிசையில் கலைஞர்கள் ஒருவரை ஒருவரின் முகம் பார்த்து நின்று ஆடுவார்கள்.

பொதுவாக இந்த வரிசையானது கடிகாரமுள் திசையில் இயங்கும் ஒவ்வொருவரும் தன் இணையாயிருப்பவரின் கையில் உள்ள கோலை அடிப்பதற்காக ஒரு அடி முன் வைப்பார் பிறகு இரண்டாம் நபரை நோக்கி செல்வார். வரிசையின் கடைசியில் ஒவ்வொருவரும் திரும்பி தங்களுக்கு எதிராக உள்ள வரிசையில் இணைந்து கொள்வார் எனவே இந்த நடன இயக்கம் தொடர்ந்து கொண்டே இருக்கும். இங்கு இசை மிக மெதுவாக தொடங்கும். இந்த இசையானது எட்டு முறை அடிக்கும் இசை சுழற்சி கஹெர்வா என்று அழைக்கப் படுகிறது இது கீழ் கண்ட முறையில் இசைக்கப் பட்டு நடனம் ஆடப் படுகிறது. முதல் அடியில் கலைஞர்கள் தங்கள் வலப்பக்கம் திரும்பி தங்கள் கோல்களை அடித்து பின்னர் வலப்பக்கம் திரும்பி தங்கள் இணையின் கோலை அடிப்பார்கள் பின்னர் தங்களின் இடப்பக்கம் கோலில் மறுபடியும் அடிப்பார்கள். மறுபடியும் அனைவரும் இடப்பக்கம் திரும்பி தங்கள் கோல்களை தாங்களே அடித்து பின் திரும்பி தங்கள் இணையின் வலப்பக்க கோலை மறுபடியும் அடிப்பார்கள் பின்னர் புதிய இணையுடன் சேருவதற்கு முன்பாக இரண்டு முறை இடம் மாறுவார்கள்.

## மேற்கோள்கள்

‌

பகுப்பு:உத்தரப் பிரதேச பண்பாடு
பகுப்பு:குசராத்தின் பண்பாடு
பகுப்பு:இராஜஸ்தான் பண்பாடு
பகுப்பு:இந்திய நடனங்கள்
பகுப்பு:இந்திய நாட்டுப்புற நடனங்கள்
திலக் நகர் (மும்பை)

திலக் நகர் (மராத்தி: टिळक नगर) என்பது மும்பையின் புறநகர் பகுதியில் உள்ள ஒரு குடியிருப்பு ஆகும். இதனருகில் ஒரு ரயில் நிலையமும் உள்ளது. இந்த நகர் சுதந்திர போராட்ட வீரர் பாலகங்காதர திலகருக்கு மரியாதை செய்யும் விதமாக பெயரிடப்பட்டுள்ளது.

திலக் நகரின் பெரும்பாலான மக்கள் தொகை மராத்தியர்கள் மற்றும் தென்னிந்தியர்களை உள்ளடக்கியுள்ளது.

## உசாத்துணை

## மேற்கோள்கள்

பகுப்பு:Coordinates on Wikidata
பகுப்பு:மும்பையின் சுற்றுப் பகுதிகள்
திலக் நகர் ரயில் நிலையம்

thumb | வலது | திலக் நகர் தொடருந்து நிலையம்
திலக் நகர் என்பது மும்பை புறநகர் ரயில்வே அமைப்பின் துறைமுக வழித்தடத்தில் உள்ள ஒரு ரயில் நிலையம் ஆகும். இந்த ரயில் நிலையத்தில் 2 பிளாட்பாரங்கள் உள்ளன. அவை திலக் நகரில் இருந்து வடக்கேயும் தெற்கேயும் செல்லும் ரயில் வழித்தடங்களுக்கு பயன்படுகின்றன. வடக்கு வழித்தடம் செம்பூர் ரயில் நிலையத்திற்கும் தெற்கு வழித்தடம் குர்லா ரயில் நிலையத்திற்கும் செல்கின்றன.

பகுப்பு:Coordinates on Wikidata
பகுப்பு:மும்பை புறநகர் மாவட்டத்திலுள்ள தொடருந்து நிலையங்கள்
சிவம் துபே

**சிவம் துபே (Shivam Dube)**, (பிறப்பு 26 சூன் 1993) ஒரு இந்திய துடுப்பாட்ட வீரர், இவர் உள்நாட்டு துடுப்பாட்டத்தில் மும்பை அணிக்காக விளையாடுகிறார். இவர் ஒரு பன்முக வீரர் ஆவார், அவர் இடது கை மட்டையாளர் மற்றும் வலது கை மித வேகப்பந்து வீச்சாளர். நவம்பர் 2019 இல் இந்தியா துடுப்பாட்ட அணிக்காக சர்வதேச போட்டிகளில் அறிமுகமானார்.

## ஆரம்ப கால வாழ்க்கை
துபே 1993 சூன் 26 அன்று மும்பையில் பிறந்தார். 19 ஆவது வயதில் மட்டைப்பந்து விளையாட ஆரம்பித்தார். 23 வயதுக்குட்பட்ட மும்பை அணிக்காக தேர்வு செய்யப்பட்டார் 

## உள்ளூர்ப் போட்டிகள்
18 சனவரி 2016 அன்று 2015–16 சையத் முஷ்டாக் அலி கோப்பையில் மும்பை அணியில் இருபது20 போட்டியில் அறிமுகமானார். இவர் பிப்ரவரி 25, 2017 அன்று 2016–17 விஜய் ஹசாரே டிராபியில் மும்பை அணியில் தேர்வானார்.

முதல் தர துடுப்பாட்ட 2017-2018 ஆம் ஆண்டில் நடைபெற்ற ரஞ்சிக் கோப்பைத் துடுப்பாட்டத் தொடரில் இவர் மும்பை அணிக்காக விளையாடினார், அந்த போட்டியில் முதல் 5 இலக்குகளை வீழ்த்தினார். 2 நவம்பர் 2018 அன்று, 2018–19 ரஞ்சி டிராபியில் ரயில்வேக்கு எதிராக மும்பையில் நடைபெற்ற போட்டியில், முதல் தர துடுப்பாட்டப் போட்டியில் தனது முதல் நூறு ஓட்டங்களை அடித்தார். 2018 ஆம் ஆண்டில் நடைபெற்ற ரஞ்சிக் கோப்பைத் துடுப்பாட்டத் தொடரில் 8 போட்டிகளில் 23 இலக்குகளை வீழ்த்தினார்.

2018 ஆண்டு ராயல் சேலஞ்சர்ஸ் பெங்களூர் அணிக்காக 2019 இந்தியன் பிரீமியர் லீக் போட்டிகளுக்கு ஏலத்தில் வாங்கப்பட்டார்.

## சர்வதேச போட்டிகள்
அக்டோபர் 2019 இல், வங்காளதேசத் துடுப்பாட்ட அணியின் இந்தியச் சுற்றுபயணத்தில் இந்தியாவின் இருபதுக்கு 20 சர்வதேச அணியில் தேர்வு செய்யப்பட்டார். நவம்பர் 3, 2019 அன்று வங்காளதேச அணிக்கு எதிராக இந்தியாவுக்காக தனது முதல் இருபது20 அறிமுக வீரராக களம் இறங்கினார். மேலும் அந்த மாதத்தில் நடந்த  மேற்கிந்தியத் தீவுகளுக்கு எதிரான தொடருக்கான இந்தியா ஒருநாள் சர்வதேச (ஒருநாள்) அணியிலும் தேர்வு செய்யப்பட்டார். மேற்கிந்தியத் தீவுகளுக்கு எதிராக, 15 டிசம்பர் 15, 2019 அன்று இந்தியாவுக்காக ஒருநாள் போட்டியில் அறிமுகமானார்.

## சான்றுகள்

## வெளி இணைப்புகள்
*https://www.espncricinfo.com/india/content/player/714451.html

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1993 பிறப்புகள்
பகுப்பு:மகாராட்டிர விளையாட்டு வீரர்கள்
கோகுல்தாம்

**கோகுல்தாம்** (*Gokuldham*) என்பது மும்பையில் உள்ள ஒரு மக்களடர்த்தி நிறைந்த இடமாகும். இது கோரேகோன் ரயில் நிலையத்திற்கு அருகில் உள்ளது. இங்கு ஐந்து முதல் நாற்பத்தி ஐந்து அடுக்குகளைக் கொண்ட நூற்றுக்கும் மேற்பட்ட குடியிருப்பு கட்டடங்கள் உள்ளன. தற்போது கட்டப்படும் கட்டடங்களும் இதை விட உயரமாக கட்டப்படும் என எதிர்பார்க்கப்படுகிறது.

## மேற்கோள்கள்

பகுப்பு:மும்பையின் சுற்றுப் பகுதிகள்
2020 ஐக்கிய அமெரிக்காவில் கொரோனாவைரசுத் தொற்று

**கோவிட்-19** என்ற கொரோனாவைரசுத் தொற்று நோய்-19 முதன்முதலாக அமெரிக்க ஐக்கிய நாடுகளில் 2020 ஆம் ஆண்டு சனவரி மாதம் 15 ஆம் நாள் 35 வயது மதிக்கத்தக்க நபர் சீனா நாட்டின் ஊபேய் மாகாணத்தில் உள்ள ஊகான் நகரில் இருந்து திரும்பி வந்தபோது கண்டறிந்து உறுதிப்படுத்தப்பட்டது. வெள்ளை மாளிகை கொரோனா வைரஸ் தடுப்புக்குழு,  சனவரி 29 ஆம் நாள் உருவாக்கப்பட்டது. இரண்டு நாட்களுக்கு பிறகு அமெரிக்க ஐக்கிய நாடுகளின் குடியரசுத் தலைவர் டோனால்ட் டிரம்ப் பொது சுகாதார அவசரநிலை பிரகடனம் செய்தார். மேலும் சீனா நாட்டில் இருந்து வருவதற்கும், செல்வதற்கும் தடை விதித்து அறிவித்தார். 2020 மே 01 வரை, மொத்தமாக உறுதிப்படுத்தப்பட்ட தொற்றுகள்:1,062,446, இறப்புகள்:62,406, உடல்நலம் தேறியவர்கள்:124,023 ஆகும்.

## காலவரிசை

## புள்ளிவிவரம்

## மேற்கோள்கள்

பகுப்பு:2020 நிகழ்வுகள்
பகுப்பு:நாடு வாரியாக 2019–20 கொரோனாவைரசுத் தொற்று
சௌகாய்ஜம் தனில் சிங்

**சௌகாய்ஜம் தனில் சிங்** (பிறப்பு:1 பிப்ரவாி 1946) இந்தியாவைச் சேர்ந்த பாரம்பரிய நடனக்கலைஞர் ஆவார். இவர் பாரம்பரிய நடின வடிவங்களான மணிப்புாி மற்றும் நாட்டா சங்கீா்த்தனா நடனத்தில் புகழ் பெற்று விளங்குகிறார்.

## ஆரம்பகால வாழ்க்கை மற்றும் நடனப்பயிற்சி
வட கிழக்கு இந்திய மாநிலமான மணிப்பூரில் பிறந்த சௌகாய்ஜம் தனில் சிங்கின் தந்தை சௌகாய்ஜம் சோ் சிங் ஒரு மணிப்பூரி நடனக் கலைஞர் ஆவார். தாயார் *சௌகாய்ஜம் ஓங்பி இபெமல் தேவி*. தனது தந்தையிடமிருந்தும், *குரு டோம்பி சர்மா*, *குரு பைக்சந்திர சிங்* மற்றும் *குரு கொயெரெங் சிங்* ஆகியோரிடமிருந்தும் தனது ஆரம்ப பயிற்சியைப் பெற்றார். பின்னர், மணிப்பூா் மாநிலத் தலைநகர் இம்பாலின் ஜவகர்லால் நேரு மணிப்பூர் நடனக் கலை மன்றத்தில் புகழ்பெற்ற நடனக் கலைஞரும், பத்மசிறீ விருது பெற்றவருமான *மைஸ்னம் அமுபி சிங்* என்பவாிடம் மணிப்புரி நடனம் மற்றும் *நாட்ட சங்கீர்த்தனா* ஆகியவற்றில் பட்டயப் படிப்பு மற்றும் முதுகலைப் பட்டயப் படிப்பும பயின்றுள்ளார்.

## தொழில்
தான் பயின்ற ஜவகர்லால் நேரு மணிப்பூர் நடனக் கலை மன்றத்தில் 1976 ஆம் ஆண்டு குருவாகவும் (பங்) 1988 ஆம் ஆண்டில் பதவி உயா்வு பெற்று பிரதம குருவாகவும் பணி அமா்த்தப்பட்டார். 2005 ஆம் ஆண்டு இயக்குநா் பொறுப்பைக் கவனித்த அவர் 2006 ஆம் ஆண்டு சனவாி மாதத்துடன் பணி ஓய்வு பெற்றார்.

## எழுத்து மற்றும் வெளியீட்டுப்பணி
இவர் பாரம்பரிய நடனக்கலை தொடா்பான பல புத்தகங்களை எழுதி வெளியிட்டுள்ளார்.

*1971 ஆம் ஆண்டு *மெய்த்தி புங் தஜ்மெல் ஹம்புமாரி*
*1981 ல் கொம்ஜில்லாா மெய்ட்டி புங்லோன் தஞ்ஜோ
*1986 ஆம் ஆண்டு புங்லோன் ரஜ்மில்தரணித்தொய்
*1999 ஆம் ஆண்டு நாட்டா சங்கீா்த்தன் ராக் பங்லோன்
*2007 ஆம் ஆண்டு ராஷ் ஹம்புமாரி செய்சாக்  ஆகிய புத்தகங்கள் இவரால் எழுதி வெளியிடப்பட்டவை ஆகும்.

## விருது மற்றும் கௌரவிப்புகள்

*1980 ஆம் ஆண்டு *மணிப்பூர் மாநில கலா அகாடமி விருது*
*1994 ஆம் ஆண்டு சங்கீத நாடக அகாதமி விருது*, புது தில்லி 
*1997 ஆம் ஆண்டு *பைடா பூசண், மணிபுரி சாகித்ய பார்சிஹாத்*, இம்பால்
* 2004 ஆம் ஆண்டு  இந்திய அரசின் நான்காவது உயரிய விருதான [[பத்மஸ்ரீ]]
*2011 ஆம் ஆண்டு இம்பால் நகரத்தில் *வைத்ய ரத்னா, மணிபுரி சாகித்ய பரிசத்'' விருது

போன்ற பல விருதுகளை இவர் பெற்றுள்ள இவர் இந்தியாவிலும் வெளிநாட்டிலும் பல மேடைகளில் மணிப்புரி நடனம் மற்றும் நாட்டா சங்கீர்தனா நடனங்களை ஆடியுள்ளார். மேலும் இந்திய அரசின் கலாச்சார அமைச்சின் சக உறுப்பினராக உள்ளார்

## மேற்கோள்கள்

## இதனையும் பார்க்கவும்
* மணிப்புரி

பகுப்பு:பத்மசிறீ விருது பெற்ற கலைத் துறையினர்
பகுப்பு:சங்கீத நாடக அகாதமி விருது பெற்றவர்கள்
பகுப்பு:வாழும் மக்கள்
பகுப்பு:நடனக் கலைஞர்கள்
மலாடு

**மலாடு** என்பது வடக்கு மும்பையின் மும்பை புறநகர் மாவட்டத்தில் உள்ள புறநகர் பகுதி ஆகும். இங்கு மலாடு கடற்கழி அமைந்துள்ளது. மும்பை புறநகர் ரயில் அமைப்பின் மேற்கு வழித்தடத்தில் மலாடு ஒரு ரயில் நிலையத்தை கொண்டுள்ளது. இந்த ரயில் நிலையம் வடக்கிலுள்ள கான்டிவலி ரயில் நிலையம் மற்றும் தெற்கிலுள்ள கோரேகோன் ரயில் நிலையங்களுக்கு இடையில் அமைந்துள்ளது. இந்த ரயில் பாதை மலாடு பகுதியை மேற்கு மற்றும் கிழக்கு என இரண்டாக பிரிக்கிறது.

## மக்கள் தொகை
மலாடு பகுதி சுமார் 15,61,938 பேரை மக்கள் தொகையாக கொண்டுள்ளது. மேலும் பகல் நேரத்தில் சுமார் ஒரு லட்சம் பேர் அதிகப்படியாக மலாடு பகுதிக்கு வருகின்றனர்.

பகுப்பு:மும்பை
பகுப்பு:Coordinates on Wikidata
பகுப்பு:மும்பையின் சுற்றுப் பகுதிகள்
பகுப்பு:மும்பை புறநகர் மாவட்டம்
பாலின மெய்ப்பாடு

**பாலின மெய்ப்பாடு** *(Gender expression)*  அல்லது **பாலின வெளிப்பாடு** என்பது குறிப்பிட்ட பாலினப் பண்பாட்டுச் சூழலில் ஒருவரின் பெண்மை அல்லது ஆண்மை சார்ந்த நடத்தை, நடத்தைப்பாங்கு, ஆர்வங்கள், உருத்தோற்றம் ஆகிய மெய்ய்ப்பாடுகளை அல்லது வெளிப்பாடுகளைக் குறிக்கும். இது பாலினப் பாத்திரத்தையும் உள்ளடக்கும். இந்தக் கருத்தினங்கள் பாலினம் சார்ந்த மரபுவக்கைகளைச் சார்ந்தனவாகும்.

## வரையறைகள்

## பாலின மெய்ப்பாடும் பாலுணர்வு சார்புநிலையும்

## மேற்கோள்கள்

## நூல்தொகை
* Serano, Julia (2016). *Whipping Girl: A transsexual woman on sexism and the scapegoating of femininity* (2nd ed.), Berkeley, CA: Seal Press.

## வெளி இணைப்புகள்
*"There Is No Perfect Word: A Transgender Glossary of Sorts" by Julia Serano
*Gender Analysis: ''Transition as gender freedom'', by Zinnia Jones, December 1, 2014
*Gender Analysis: ''Identifying with a gender vs. reaffirming gender stereotypes'', by Zinnia Jones, June 1, 2017
*The Gender Unicorn – Trans Student Educational Resources

பகுப்பு:பாலின ஒதுக்கல்
பீகார் கால்பந்து அணி

**பீகார் கால்பந்து அணி** *( Bihar football team)* ஓர் இந்திய கால்பந்து அணியாகும். பீகார் மாநிலத்தின் சார்பாக இந்த அணி சந்தோசு கோப்பை போட்டியில் பீகார் மாநிலத்தின் சார்பாக விளையாடி வருகிறது. சந்தோசு கோப்பையை இதுவரை இவ்வணி வென்றதில்லை. 2015 ஆம் ஆண்டில் நடந்த 69 ஆவது சந்தோசு கோப்பை போட்டியில் விளையாடி  இறுதி சுற்றுக்கு பீகார் அணி தகுதி பெறத் தவறிவிட்டனர்.. தொழில்முறை கால்பந்து வீர்ர்கள் சங்க   கோப்பைக்காக நடைபெறும் கால்பந்து போட்டியே பீகாரின் சிறந்த கால்பந்து போட்டித் தொடராகும்.

## மேற்கோள்கள்

பகுப்பு:பீகார்
பகுப்பு:விளையாட்டு அணிகள்
பகுப்பு:இந்தியாவில் காற்பந்து
கிருட்டிண குமார் மிசுரா

**கிருட்டிண குமார் மிசுரா** *(Krishna Kumar Mishra)* என்பவர் இந்தியாவின் பீகார்   மாநிலத்தின் சட்டமன்ற உறுப்பினராக இருந்தார். சன்பாட்டியா சட்டப் பேரவை தொகுதியில் போட்டியிட்டு 1991 ஆம் ஆண்டு முதல் 2000 ஆம் ஆண்டு வரை இரண்டு முறை தேர்ந்தெடுக்கப்பட்டார்.  பீகார் அரசாங்கத்தில் வருவாய் மற்றும் நில சீர்திருத்த துறை அமைச்சராக 1991 ஆம் ஆண்டு முதல் 1995 ஆம் ஆண்டு வரை  பணியாற்றினார்.. கிருட்டிண குமார் லாலு மிசுரா என்ற பெயராலும்  அனைவராலும் அழைக்கப்படுகிறார்,

## மேற்கோள்கள்

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:பீகார் அரசியல்வாதிகள்
கியானி ராம்

**கியானி ராம்** *(Gyani Ram)* என்பவர் இந்தியாவின் பீகார் சட்டமன்றத்  தேர்தலில் அசாரிபாக் சட்டப்பேரவைத் தொகுதியிலிருந்து 1962 ஆம் ஆண்டில்  இந்திய தேசிய காங்கிரசு கட்சியின் சார்பாக தேர்ந்தெடுக்கப்பட்ட  முதல் பிரதிநிதி ஆவார்.

## மேற்கோள்கள்

பகுப்பு:பீகார் அரசியல்வாதிகள்
கன்டிவலி

**கன்டிவலி** என்பது வடக்கு மும்பையில் உள்ள ஒரு பகுதியாகும். மேற்கு வழித்தடத்தில் உள்ள கன்டிவலி ரயில் நிலையம் சர்ச்கேட் ரயில் நிலையத்திலிருந்து 20 வது ரயில் நிலையமாக அமைந்துள்ளது. கன்டிவலிக்கு அருகில் இருந்து எடுக்கப்பட்ட பொருட்கள் மூலம் இப்பகுதி கற்காலத்திலிருந்தே மனிதர்கள் வாழ்ந்த பகுதியாக இருந்துள்ளது என்பது நமக்குத் தெரிகிறது.

பகுப்பு:மும்பையின் சுற்றுப் பகுதிகள்

## உசாத்துணை
மம்மியூர் கிருஷ்ணன் குட்டி நாயர்

**மம்மியூர் கிருஷ்ணன் குட்டி நாயர்** இந்தியாவின் கேரளாவைச் சேர்ந்த ஒரு நவீன  சுவர் ஓவியக் கலைஞர் ஆவார்.   இவர் கோயில்களுக்கு வெளியே சுவரோவிய கலைக்கான வாய்ப்புள்ள இடங்களை கண்டறியவும் பயிற்சிக்காகவும்  *குருவாயூர் தேவசம் [[சுவர் ஓவியம்|சுவரோவிய]] நிறுவனத்தை* நிறுவியுள்ளார். சுவா் ஓவியக்கலை வடிவத்தை மரபுசார் கலையாக  அங்கீகரிக்க வேண்டும் என்று வாதிட்டு வர்ம் கிருஷணன் குட்டி. 1970 களின் முற்பகுதியில் ஏற்பட்ட தீ விபத்துக்குப் பின்னர் குருவாயூர் தேவஸ்வம் அதன் சுவரோவியங்களை புதுப்பிக்க விரும்பியபோது, மம்மியூர் கிருஷ்ணன் குட்டி நாயரின் வழிகாட்டுதலின் கீழ் கோயில் சுவரோவியங்கள் புதுப்பிக்கப்பட்டன.

## மேலும் காண்க

* கேரள சுவா் ஓவியங்கள்

## மேற்கோள்கள்

## வெளி இணைப்புகள்

* Mural Heritage of Kerala http://www.keralatourism.org/kerala-article/197/mural-heritage-kerala.php

பகுப்பு:கேரள மக்கள்
ஆர். இளங்கோ

**ஆர். இளங்கோ** என்பவர் தமிழக ஓவியர்களுள் ஒருவர். இவர் தத்ரூப கலைபாணி ஓவியங்களை வரைவதில் வல்லுநர். இவர் இந்து சமய கோயில்களின் மூலவர்களையும், திருவண்ணாமலை ரமண மகரிஷி, சேசாத்திரி சுவாமிகள், பாண்டிச்சேரி அரவிந்தர் போன்ற ஆன்மீகவாதிகளையும் ஓவியங்களாக வரைந்துள்ளார். தமிழக கோயில் நிர்வாகத்தினர் இவர் வரைந்த மூலவர் ஓவியங்களை அங்கிகரித்து கோயிலில் வைத்துள்ளனர். கோயில் நிர்வாகம் சார்பில்  பக்தர்களுக்கு படமாக வழங்கவும், திருநீறு பைகள்  மேற் படமாகவும் பயன்படுத்தி வருகின்றனர்.

## வாழ்க்கை வரலாறு
இளங்கோ சென்னை, ராதாகிருஷ்ணன் நகரில் ஓவியர் இராமன், கற்பகம் தம்பதிக்கு மகனாகப் பிறந்தவர். இவருடைய தந்தை இராமன் *ராமன் ஆர்ட்ஸ்* என்ற பெயரில் ஓவியங்களை வரைந்து தருபவராக இருந்துள்ளார். சிதைந்த ஒளிப்படங்களிலிருந்து முகங்களை அறிந்து ஓவியமாக வரையும் திறன் கொண்டவராக விளங்கினார்.

எட்டாம் வகுப்புவரை பயின்ற இளங்கோ ஓவியங்களின் மீதான ஆர்வம் காரணமாக பள்ளிப்படிப்பை தொடரவில்லை. அவர் தன் தந்தையான இராமனிடமிருந்து ஓவியக் கலையைக் கற்றுக்கொண்டார். தந்தையுடன் இணைந்து ஓவியங்களை வரைந்து தரும் பணியை செய்துள்ளார். மகரிஷி மலையரசனிடம் இறை ஓவியங்கள் வரையும் முறையைக் கற்றுக்கொண்டார். மலையரசன் ஓவியரல்ல எனும் போதும் இந்து சமய கடவுள்களின் அடிப்படை அமைப்புகள், அளவீடுகள், இறையுருவங்களின் இயல்புகள் போன்றவற்றை கற்றுதந்துள்ளார்.

இளங்கோ, நிர்மலா என்பவரை திருமணம் செய்து கொண்டார். நிர்மலா `ஆப்டோமெட்ரிஸ்ட்’ எனப்படும் பார்வைத் தேர்வாய்வாளராக பணியில் உள்ளார். இத்தம்பதிகளுக்கு பராந்தக சோழன், தனசேகரன் என்ற இரு மகன்கள் உள்ளனர். பராந்தக சோழன், இயக்குநர் செழியனிடம் உதவியாராக பணி செய்தார். தற்போது ஒளிப்பதிவாளராக உள்ளார். தனசேகரன் நுண்கலை படித்துவிட்டு தந்தையிடமே  ஓவியம் பயின்று வருகிறார்.

## இறை ஓவியங்கள்
ஆனந்த விகடனின் *முத்திரை ஓவியம்* என்ற போட்டியில் இளங்கோவின் ரமன மகரிஷி ஓவியம் பரிசு வென்றது. அதனைப் பார்த்து திருவண்ணாமலை கோயிலின் மூலவரை வரைய நிர்வாகம் இளங்கோவை அனுகியது.

திருவண்ணாமலைக் கோயிலில் கருவறையருகே சுமார் இரண்டரை மாதங்களுக்குமேல் அமர்ந்து மூலவர்களை கவனித்து மாதிரி வரைபடத்தை உருவாக்கிக் குறிப்பெடுத்து அருணாச்சலேசுவரர், உண்ணாமுலையம்மன் ஆகியோரை நான்கு மாத காலத்தில் நுணுக்கமாக வரைந்தார். இவர் வரைந்த இந்த ஓவியமே தற்போது பயன்பாட்டில் உள்ள ஓவியமாகும்.

அதன் பிறகு திருப்பரங்குன்றம், திருச்செந்தூர், பழனி, சுவாமிமலை திருத்தணி, பழமுதிற்சோலை ஆகிய அறுபடைவீடுகளில் உள்ள மூலவரை வரைந்துள்ளார். மேலும் திருச்சி உச்சிப்பிள்ளையார், வடபழனி முருகன், திருப்போரூர் முருகன் போன்ற தெய்வங்களின் உருவங்களையும் வரைந்துள்ளார்.

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## மேற்கோள்கள்

## வெளி இணைப்புகள்
* ஓவியர் இளங்கோவின் வலைதளம்
*முகநூல் பக்கம்
*இளையராஜா ஓவியம் வரையும் இளங்கோ
*தமிழக கோயில்களில் இளங்கோவின் இறையோவியம் | Artist Elango | Hindu Tamil Thisai

பகுப்பு:வாழும் மக்கள்
பகுப்பு:தமிழக ஓவியர்கள்
வால்ட் டிஸ்னி ஸ்டுடியோஸ்

**வால்ட் டிஸ்னி ஸ்டுடியோஸ்** என்பது 1940ஆம் ஆண்டு முதல் அமெரிக்காவின் கலிபோர்னியாவில் உள்ள பூங்கா ஆகும். இது வால்ட் டிஸ்னி நிறுவனத்தின் கூட்டு நிறுவனத்தின் நிறுவன தலைமையகமாக செயல்படுகிறது.

டிஸ்னி உலகின் பெரிய சிறந்த 5 திரைப்பட படப்பிடிப்பு வளாகங்களில் இதுவும் ஒன்று. இது தற்பொழுது படப்பிடிப்பு வளாகத்தை வழக்கமான சுற்றுலா  பூங்காவாக பொது மக்களுக்கு வழங்கவில்லை என்பது குறிப்பிடத்தக்கது.
## மேற்கோள்கள்

## வெளியிணைப்புகள்
*Walt Disney Studios website 
*''A look at the history of Walt Disney studios Burbank back lot as used for Follow Me Boys! and other films.''

பகுப்பு:1940 நிறுவனங்கள்
பகுப்பு:அமெரிக்க திரைப்பட படப்பிடிப்பு வளாகங்கள்
பகுப்பு:டிஸ்னி தயாரிப்பு ஸ்டுடியோக்கள்
பகுப்பு:அமெரிக்க ஊடக நிறுவனங்கள்
பகுப்பு:த வால்ட் டிஸ்னி ஸ்டுடியோஸ்